### NN 97/2019 (11.10.2019.), Odluka o utvrđivanju Dodatne liste ortopedskih i drugih pomagala Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1903

Na osnovi članka 24. stavka 3. Zakona o obveznom zdravstvenom osiguranju (»Narodne novine«, broj 80/13. i 137/13.) i članka 26. točke 11.a Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 45. sjednici održanoj 30. rujna 2019. godine donijelo je

ODLUKU

O UTVRĐIVANJU DODATNE LISTE ORTOPEDSKIH I DRUGIH POMAGALA HRVATSKOG ZAVODA ZA ZDRAVSTVENO OSIGURANJE

Članak 1.

(1) Ovom Odlukom utvrđuje se Dodatna lista ortopedskih i drugih pomagala Hrvatskog zavoda za zdravstveno osiguranje (u daljnjem tekstu: Dodatna lista pomagala).

(2) Dodatna lista pomagala, sukladno članku 22. stavku 4. Zakona o obveznom zdravstvenom osiguranju (»Narodne novine«, broj 80/13. i 137/13.), sadrži popis ortopedskih i drugih pomagala (u daljnjem tekstu: pomagala) s višom razinom cijene u odnosu na cijene pomagala utvrđenih Odlukom o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje (»Narodne novine«, broj 51/19. – u daljnjem tekstu: Osnovna lista pomagala), indikacije, pravila i uvjete za njihovo ostvarivanje na teret sredstava obveznoga zdravstvenog osiguranja te razliku u cijeni pomagala u odnosu na cijenu ekvivalentnog pomagala s Osnovne liste pomagala.

(3) Dodatna lista pomagala sadrži pomagala koja su namijenjena omogućavanju poboljšanja oštećenih funkcija, odnosno ublažavanju ili otklanjanju tjelesnog oštećenja ili nedostatka organa i sustava organa ili nadomještanju anatomskih ili fizioloških funkcija organa, koji su nastali kao posljedica bolesti ili ozljede, a kod kojih su utvrđene prednosti u odnosu na utvrđeni standard pomagala iz Osnovne liste pomagala.

Članak 2.

(1) Hrvatski zavod za zdravstveno osiguranje na teret sredstava obveznoga zdravstvenog osiguranja osigurava pokriće troškova u visini cijene ekvivalentnog pomagala s Osnovne liste pomagala, umanjene za iznos sudjelovanja u cijeni pomagala s Osnovne liste pomagala.

(2) Iznos sudjelovanja u cijeni pomagala iz stavka 1. ovoga članka plaća osobno osigurana osoba prilikom preuzimanja pomagala ili putem dopunskoga zdravstvenog osiguranja sukladno Zakonu o dobrovoljnom zdravstvenom osiguranju (»Narodne novine«, broj 85/06., 150/08. i 71/10. – u daljnjem tekstu: Zakon).

(3) Iznos razlike u cijeni pomagala u odnosu na cijenu ekvivalentnog pomagala s Osnovne liste pomagala plaća osobno osigurana osoba prilikom preuzimanja pomagala ili putem dodatnoga zdravstvenog osiguranja sukladno Zakonu.

Članak 3.

Pomagala s Dodatne liste pomagala mogu se osiguranoj osobi propisati samo uz njezin pristanak pri čemu osigurana osoba mora biti upoznata o svojoj obvezi utvrđenoj člankom 2. stavcima 2. i 3. ove Odluke.

Članak 4.

Dodatna lista pomagala sastavni je dio ove Odluke.

Članak 5.

Ova Odluka objavit će se u »Narodnim novinama«, a stupa na snagu dana 1. prosinca 2019. godine.

Klasa: 025-04/19-01/221

Urbroj: 338-01-01-19-01

Zagreb, 30. rujna 2019.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Nove šifre HZZO-a prema ISO 9999 | Generički naziv pomagala | Naziv proizvođača | Predstavnik i/ili distributer za RH ili proizvođač u RH | Naziv pomagala prema proizvođaču | Zaštićeni naziv pomagala | Predlaže | Propisuje | Odobrava | Obveza povrata pomagala | Jedinica mjere | Količina | Rok uporabe pomagala | | | Stopa PDV-a | Jedinična cijena u kn bez PDV-a pomagala s Osnovne liste pomagala | Jedinična cijena u kn s PDV-om pomagala s Osnovne liste pomagala | Jedinična cijena u kn bez PDV-a pomagala na Dodatnoj listi pomagala | Jedinična cijena u kn s PDV-om pomagala na Dodatnoj listi pomagala | Razlika u jediničnoj cijeni u kn bez PDV-a | Razlika u jediničnoj cijeni u kn s PDV-om | Klasa medicinskog proizvoda | Način proizvodnje | Mjesto isporuke pomagala | Standard pomagala |
| do 7. godine | od 7. do 18. godina | iznad 18. godine |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | | | 14 | 15 | 16 | 17 | 18 | 19 | 20 | 21 | 22 | 23 | 24 |
| DODATNA LISTA ORTOPEDSKIH I DRUGIH POMAGALA | | | | | | | | | | | | | | | | | | | | | | | | | |
| 11 OBLOGE ZA RANE (napomena $) | | | | | | | | | | | | | | | | | | | | | | | | | |
| Alginati s dodatkom | | | | | | | | | | | | | | | | | | | | | | | | | |
| 021803110450 | Alginatna obloga za rane s medicinskim medom do 75cm²326 | Brightwake Limited | Lola Ribar | Alginatna obloga za rane s medicinskim medom do 75 cm², Brightwake Limited | Algivon plus 5x5cm | 1 | 14 | 1a | NE | cm² | do 10 | 1 mj. | 1 mj. | 1 mj. | 5% | 0,37 | 0,39 | 1,20 | 1,26 | 0,83 | 0,87 | IIb | S | SP,LJ | Mekana primarna obloga od alginatnih vlakana sa 100%-tnim Manuka medom, sterilna, netkana. CE certifikat. |
| 021803110750 | Alginatna obloga za rane s medicinskim medom iznad 75cm²326 | Brightwake Limited | Lola Ribar | Alginatna obloga za rane s medicinskim medom iznad 75 cm², Brightwake Limited | Algivon plus 10x10cm | 1 | 14 | 1a | NE | cm² | do 10 | 1 mj. | 1 mj. | 1 mj. | 5% | 0,37 | 0,39 | 0,76 | 0,80 | 0,39 | 0,41 | IIb | S | SP,LJ | Mekana primarna obloga od alginatnih vlakana sa 100%-tnim Manuka medom, sterilna, netkana. CE certifikat. |
| 021803110850 | Alginatna obloga za rane s medicinskim medom za kavitete327 | Brightwake Limited | Lola Ribar | Alginatna obloga za rane s medicinskim medom za kavitete, Brightwake Limited | Algivon plus ribbon 2,5 cmx20cm | 1 | 14 | 1a | NE | kom | do 10 | 1 mj. | 1 mj. | 1 mj. | 5% | 44,90 | 47,15 | 79,90 | 83,90 | 35,00 | 36,75 | IIb | S | SP, LJ | Mekana primarna obloga od alginatnih vlakana sa 100%-tnim Manuka medom za kavitete, sterilna, netkana. CE certifikat. |
| Ostala pomagala za cijeljenje rana | | | | | | | | | | | | | | | | | | | | | | | | | |
| 023003116050 | Medicinski med328 | Brightwake Limited | Lola Ribar | Medicinski med, Brightwake Limited | Activon tube 25g | 1 | 14 | 1a | NE | gram | do 150g | 1 mj. | 1 mj. | 1 mj. | 5% | 1,46 | 1,53 | 3,33 | 3,50 | 1,87 | 1,97 | IIb | S | SP,LJ | 100%-tni prirodni Manuka med u tubi, CE certifikat. |

U indikacijama za primjenu dodaju se redni brojevi 326, 327 i 328 s indikacijama koje glase:

»326: Obloga se koristi kao primarna obloga.

Za zbrinjavanje kroničnih rana. Za površinske i duboke rane s nekrozom, fibrinskim naslagama i infekcijom: dekubitus II-IV stupanj, potkoljenični vrijed, dijabetičko stopalo, opekline do 2.b stupnja kod osiguranih osoba starijih od 18 godina.

Uz ove oblogu se preporuča sekundarna obloga-sve obloge sa srednjim do visokim stupnjem apsorpcije.

Obloge koje se ne mogu koristiti kao sekundarne obloge su: Alginati s dodatkom srebra ili aktivnog ugljena, Vlaknaste celulozne obloge, Vlaknaste celulozne obloge s dodatkom, Hidrokoloidi, Hidroaktivne obloge s dodatkom, Praškaste instant obloge, Druge obloge s dodatkom srebra ili aktivnog ugljena, Poliuretani / Pjene s dodatkom srebra ili aktivnog ugljena, Silikonske obloge s dodatkom srebra, Gel za rane s nekrotičnm naslagama, Pasta za rane koje cijele, Gel za rane koje cijele.

Ukoliko nakon 2 mjeseca terapije oblogama za rane nema znakova cijeljenja rane, liječnik obiteljske medicine ili specijalist pedijatar, obavezan je osiguranu osobu uputiti na specijalistički pregled specijalisti dermatovenerologu ili specijalisti kirurgu. Ukoliko niti nakon 4 mjeseca terapije oblogama za rane nema znakova cijeljenja rane, obustavlja se terapijska primjena obloga za rane.«.

»327: Tamponiranje kaviteta. Obloga se koristi kao primarna obloga.

Za zbrinjavanje kroničnih rana. Za površinske i duboke rane s nekrozom, fibrinskim naslagama i infekcijom: dekubitus II-IV stupanj, potkoljenični vrijed, dijabetičko stopalo, opekline do 2.b stupnja kod osiguranih osoba starijih od 18 godina.

Uz ove oblogu se preporuča sekundarna obloga – sve obloge sa srednjim do visokim stupnjem apsorpcije.

Obloge koje se ne mogu koristiti kao sekundarne obloge su: Alginati s dodatkom srebra ili aktivnog ugljena, Vlaknaste celulozne obloge, Vlaknaste celulozne obloge s dodatkom, Hidrokoloidi, Hidroaktivne obloge s dodatkom, Praškaste instant obloge, Druge obloge s dodatkom srebra ili aktivnog ugljena, Poliuretani / Pjene s dodatkom srebra ili aktivnog ugljena, Silikonske obloge s dodatkom srebra, Gel za rane s nekrotičnm naslagama, Pasta za rane koje cijele, Gel za rane koje cijele.

Ukoliko nakon 2 mjeseca terapije oblogama za rane nema znakova cijeljenja rane, liječnik obiteljske medicine ili specijalist pedijatar, obavezan je osiguranu osobu uputiti na specijalistički pregled specijalisti dermatovenerologu ili specijalisti kirurgu. Ukoliko niti nakon 4 mjeseca terapije oblogama za rane nema znakova cijeljenja rane, obustavlja se terapijska primjena obloga za rane.«.

»328: Za zbrinjavanje kroničnih rana. Za površinske i duboke rane s nekrozom, fibrinskim naslagama i infekcijom: dekubitus II – IV stupanj, potkoljenični vrijed, dijabetičko stopalo, opekline do 2.b stupnja kod osiguranih osoba starijih od 18 godina.

Uz med se preporuča sekundarna obloga – sve obloge sa srednjim do visokim stupnjem apsorpcije.

Obloge koje se ne mogu koristiti kao sekundarne obloge su: Alginati s dodatkom srebra ili aktivnog ugljena, Vlaknaste celulozne obloge, Vlaknaste celulozne obloge s dodatkom, Hidrokoloidi, Hidroaktivne obloge s dodatkom, Praškaste instant obloge, Druge obloge s dodatkom srebra ili aktivnog ugljena, Poliuretani / Pjene s dodatkom srebra ili aktivnog ugljena, Silikonske obloge s dodatkom srebra, Gel za rane s nekrotičnm naslagama, Pasta za rane koje cijele, Gel za rane koje cijele.

Ukoliko nakon 2 mjeseca terapije nema znakova cijeljenja rane, liječnik obiteljske medicine ili specijalist pedijatar, obavezan je osiguranu osobu uputiti na specijalistički pregled specijalisti dermatovenerologu ili specijalisti kirurgu. Ukoliko niti nakon 4 mjeseca terapije nema znakova cijeljenja rane, obustavlja se terapijska primjena.«.